George Simion vs. Anamaria Gavrilă. Cine ar putea fi urmașul oficial al lui Călin Georgescu?
În aproximativ două luni vom ști cine va conduce România. De când țara s-a împărțit în pro-europeni și suveraniști, discuția publică se canalizează pe cine va prelua moștenirea lui Călin Georgescu, ieșit din cursa electorală printr-o decizie definitivă a CCR. După respingerea sa, Anamaria Gavrilă (POT) și George Simion (AUR), doi dintre candidații care se profilează ca posibili continuatori ai viziunii sale, au intrat într-o luptă pentru susținătorii acestuia.